Λάρνακα, 04/03/2015

**Lidl at its best: 15 χρόνια δυναμικής παρουσίας στην Κύπρο**

**Η εταιρεία γιορτάζει την 15ετή διαδρομή της στη χώρα με μία επετειακή καμπάνια για όλα εκείνα, τα μικρά και τα μεγάλα, που έχει επιτύχει στον δρόμο για ένα καλύτερο αύριο.**

Η **Lidl Κύπρου** συμπληρώνει φέτος **15 χρόνια παρουσίας στην τοπική αγορά**, μία διαφορετική γιορτή που μας δείχνει τον χαρακτήρα της εταιρείας, αλλά και τον λόγο που έχει φτάσει τόσο ψηλά στην προτίμηση του κυπριακού κοινού. Με το σλόγκαν **«Lidl at its best»**, η εταιρεία μέσα από την 15ετή πορεία της στην κυπριακή αγορά αποδεικνύει την προσήλωσή της να κοιτάζει μπροστά και να εξελίσσεται συνεχώς.

Στο πλαίσιο αυτό μάς συστήνει τη νέα, επετειακή 360ο επικοινωνιακή της καμπάνια, αναδεικνύοντας τις ενέργειες που έχει πραγματοποιήσει με επίκεντρο τους καταναλωτές, τη στήριξη των Κύπριων προμηθευτών, τη συνεχή υποστήριξη της τοπικής κοινωνίας, αλλά και τη δημιουργία νέων θέσεων εργασίας και τον αντίκτυπό τους στην καθημερινότητα των ανθρώπων, στην κοινωνία και το περιβάλλον.

«Στη Lidl Κύπρου εδώ και 15 χρόνια εξελισσόμαστε μαζί με τον τόπο και τους ανθρώπους, χάρη στη μοναδική επιχειρηματική μας φιλοσοφία αλλά και το πάθος, την αφοσίωση και τον επαγγελματισμό των περίπου 700 εργαζομένων μας. Τοποθετούμε τους καταναλωτές στο επίκεντρο, επενδύουμε σε υγιείς, αξιόπιστες συνεργασίες με τους προμηθευτές μας και συνεχίζουμε αποφασιστικά το ταξίδι ανάπτυξης, ώστε να βρισκόμαστε καθημερινά στην κορυφή των προτιμήσεων τους», δήλωσε o **Martin Brandenburger, CEO & Πρόεδρος Διοίκησης της Lidl Κύπρου**.

Η επέτειος των 15 χρόνων λειτουργίας αντανακλά το ταξίδι της Lidl Κύπρου, μίας σύγχρονης αλυσίδας λιανικής που με ταπεινότητα, ωριμότητα και σχέδιο δράσης δουλεύει καθημερινά, για να μπορούν όλοι να απολαμβάνουν ακόμα περισσότερα μέσα στα επόμενα 15 χρόνια. Με όραμα να αποτελεί την πρώτη επιλογή για τους καταναλωτές, τους επιχειρηματικούς εταίρους και τους εργαζομένους.

Η Lidl Κύπρου δεν γιορτάζει απλά για όσα έχει πετύχει μέχρι σήμερα. Γιορτάζει για αυτά που κάνει σήμερα με όραμα ένα **καλύτερο αύριο**. Για όλα τα μικρά και μεγάλα που την εξελίσσουν. Με σεβασμό απέναντι στους καταναλωτές, η εταιρεία φροντίζει όσα αξίζουν να παραμείνουν σταθερά ίδια, ώστε να συνεχίσει να προσφέρει καθημερινά **ποιοτικά προϊόντα στις πιο χαμηλές τιμές** της αγοράς.

Στο πλαίσιο του εορτασμού της 15ετίας η εταιρεία προγραμματίζει **πληθώρα ενεργειών** για τους καταναλωτές, τους συνεργάτες και τους εργαζομένους της, όπως **ειδικές εκπτώσεις**, **διαγωνισμούς**, καθώς και **εσωτερικές δράσεις** για τους ανθρώπους της και τις οικογένειές τους. Μείνετε συντονισμένοι για να γιορτάσετε κι εσείς μαζί μας!

Μπορείτε να δείτε την ταινία [εδώ](https://youtu.be/KET553MGTxM).

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)